Storebæltsbroen er igen åben i begge retninger, efter at den i formiddag blev på grund af nedfalden is fra kabler og pyloner.

Ifølge Ernst Laursen, der er driftsleder på Storebælt A/S er ingen kommet til skade, men fire biler er blevet ramt af sne eller is, og en bil har fået en skade på forruden.

Sund og Bælt har i flere omgange haft ingeniører ude på broen for at tjekke status, og nu vurderes det, at der ikke ligger mere is og sne på pylonernes tværbjælker, som kan være til fare for bilisterne.

Bilister oplevede at is faldt ned

Broen blev lukket, fordi flere bilister oplevede, at is faldt ned fra kablerne, og det blev derfor besluttet at lukke broen af sikkerhedsmæssige årsager.

Allerede klokken 11.30 blev der åbnet for trafikken fra Sprogø i vestgående retning på Storebæltsbroen.

Togtrafikken over Storebælt har ikke på noget tidspunkt været påvirket af det nedfaldende is.